text: /ই/ (আগের ইলো) অ্যানড্রয়েড মোবাইল প্ল্যাটফর্মের স্মার্টফোনের জন্যে একটি ফ্রি ও ওপেন সোর্স অপারেটিং সিস্টেম।  এটা লিনিয়াজওএসের ফোর্ক। ই ফাউন্ডেশন এর উন্নয়ন করেন, আর ই ফাউন্ডেশনের প্রতিষ্ঠাতা গেল ডুভ্যাল। /ই/ গোপনীয়তার সফটওয়্যার হিসেবে পরিচিত ও কোন মালিকানাধীন গুগল অ্যাপলিকেশন বা সেবা অন্তর্ভূক্ত থাকে না।
  
  ইতিহাস
  ২০১৭ সালে ডুভ্যাল "Leaving Apple & Google: my /e/ odyssey" শিরোনামের একটা প্রবন্ধ সিরিজে, প্রথম গোপনীয়তা-ক্ষতিকারক সফটওয়্যারবিহীন অপারেটিং সিস্টেমের কথা বলেন। যার পর পর শুরু হয় কিকস্টারার গণতহবিল সংগ্রহ ক্যাম্পেইন। প্রাথমিকভাবে এর নাম ছিলো ইলো, কিন্তু স্বত্বাধিকারগত কারণে পরবর্তীতে /ই/ করা হয়।
  
  উন্নয়ন
  লিনিয়াজওএস ১৪.১-এর উপর ভিত্তি করে প্রথম বেটা সংস্করণ ১২ সেপ্টেম্বর ২০১৮তে প্রকাশিত হয়।
  
  দ্বিতীয় বেটা সংস্করণ, লিনিয়াজওএস ১৫.১ এর উপর ভিত্তি করে ২২নভেম্বর ২০১৮ সালে প্রকাশিত হয়।
  
  প্রাক-ইন্সটলকৃত অ্যাপলিকেশন
  মোবাইল অ্যাপলিকেশনের একটি সেট পূর্ব থেকেই এ অপারেটিং সিস্টেমে ইন্সটল করা থাকে:
  
   ক্যালেন্ডার -ভিন্ন ভিন্ন ভিউ থেকে ক্যালেন্ডার কার্যক্রম, ভিন্ন ভিন্ন ক্যালেন্ডার ফিড প্রদর্শন, এটার থেকে ফোর্ককৃত
   ক্যালকুলেটর - চৌকার্যের ক্যালকুলেটর ও অ্যাডভান্স ক্যালকুলেটর 
   ক্লক - অ্যালার্ম, ওয়ার্ল্ড ক্লক, টাইমার ও স্টপওয়াচ, নাইট মুডও রয়েছে 
   কন্টাক্টস - কন্টাক্টের জন্যে ফোনবুক 
   ফাইল ম্যানেজার - অনলাইন ও লোকাল ফাইল 
   গ্যালারি 
   মেইল - কে-৯ মেইল-এর ফোর্ম 
   ম্যাপস - ম্যাজিক আর্থের ফোর্ক, গুগল ম্যাপের বিকল্প
   নোটস - সাধারণ নোট নেওয়ার অ্যাপ
   টাস্কস - ক্যালেন্ডারেএ সাথে সংযুক্ত থাকা একটি টাস্ক ব্যবস্থাপক
   টেলিগ্রাম - এন্ড-টু-এন্ড এনক্রিপশন সুবিধা সহ যুগপৎ ম্যাসেজিং অ্যাপ
   ব্রাউজার - একটি হালকা ওয়েব ব্রাউজার 
   ওয়েদার - সংজ্ঞায়িত অবস্থানের জন্যে সাপ্তাহিক আবহাওয়া পূর্বাভাস
   রেকর্ডার - স্ক্রিন ও ভয়েস রেকর্ডের ব্যবস্থা 
   লাইট - স্মার্টফোন এলইডি ও স্ক্রিনকে ফ্ল্যাশ লাইট হিসেবে ব্যবহার নিয়ন্ত্রণ 
   ফোন - ফোন কল করা, ফেভারিট সুবিধা, কল ইতিহাস ও ফোন বুকের সাথে সংযোগ 
   ম্যাসেজিং - এসএমএস ও যুগপৎ ম্যাসেজিং অ্যাপ, সিগন্যাল থেকে ফোর্ককৃত।
  
  /ই/ কোন গুগল অ্যাপলিকেশন প্রাক ইন্সটলকৃত হিসেবে রাখে না।
  
  বৈশিষ্ট্য 
  
  /ই/ অনেকগুলো স্বকীয় বৈশিষ্ট্য ধারণ করে, যা লিনিয়াজওএসে নেই:
  
   ইন্সটলকরণ প্রক্রিয়া – সেটআপে ব্যবহারকারী একটি ইমেইল পরিচয়ের মাধ্যমে লগইন করতে পারে, যা তাকে /ই/-এর বিভিন্ন অনলাইন সেবা যেমন ড্রাইভ, ইমেইল, ক্যালেন্ডার, নোট, টাস্কে প্রবেশাধিকার দেয়। 
   সেটিংস অর্গানাইজেশন – সেটিংস ব্যবহারকারী ইন্টারফেস, আইকন সমূহ ও বৈশিষ্ট্যে পরিবর্তন আনা হয়েছে। 
   সার্ক্স থেকে ফোর্ক করা পরিবর্তিত সার্চ ইঞ্জিন 
   প্রাক-কনফিগারকৃত মাইক্রোজি – মাইক্রোজি একটি ফ্রি ও ওপেন সোর্স সফটওয়্যার যেটি গুগলের মালিকামাধীন কোর লাইব্রেরি ও অ্যাপলিকেশন ক্লোন করে।
  
  কম্যুনিটি
  /ই/-এর হাজারও ব্যবহারকারীর একটি সক্রিয় ব্যবহারকারী ভিত রয়েছে। ব্যবহারকারীর সাথে যোগাযোগ রাখতে ও সমর্থন প্রদান করতে, /ই/ টিম টেলিগ্রাম চ্যানেল ও একটি আলোচনা ফোরাম ব্যবহার করে।
  
  আরও দেখুন
  লিনিয়াজওএস
  সায়ানোজেমমোড
  কপারহেডওএস
  রেপ্লিকেন্ট (অপারেটিং সিস্টেম)
  
  তথ্যসূত্র
  
  বহিঃসংযোগ
   
  
  ই
  ই
  ই
  ই
  ই
title: /ই/ (অপারেটিং সিস্টেম)